Document ID: 32010D0721

SKLEP KOMISIJE
z dne 26. novembra 2010
o potrditvi obračunov nekaterih plačilnih agencij v Franciji v zvezi z izdatki, ki jih financira Evropski kmetijski sklad za razvoj podeželja (EKSRP), za proračunsko leto 2008
(notificirano pod dokumentarno številko C(2010) 8220)
(Besedilo v francoskem jeziku je edino verodostojno)
(2010/721/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (1) ter zlasti členov 30 in 33 Uredbe,
po posvetovanju z odborom Sklada,
ob upoštevanju naslednjega:
(1)
Z Odločbo Komisije 2009/373/ES (2) in Sklepom Komisije 2010/59/EU (3) so bili za proračunsko leto 2008 potrjeni obračuni vseh plačilnih agencij razen obračunov nemške plačilne agencije Bayern, grške plačilne agencije OPEKEPE, francoske plačilne agencije ODARC in italijanske plačilne agencije ARBEA.
(2)
Po prejetju novih informacij in dodatnih preverjanjih lahko Komisija zdaj v zvezi z izdatki, ki jih financira Evropski kmetijski sklad za razvoj podeželja (EKSRP), sprejme sklep o celovitosti, točnosti in verodostojnosti obračunov, ki jih je predložila francoska plačilna agencija ODARC.
(3)
V skladu s členom 30(2) Uredbe (ES) št. 1290/2005 ta sklep ne posega v poznejše sklepe Komisije, s katerimi se iz financiranja Skupnosti izvzamejo izdatki, ki niso bili izvršeni v skladu s pravili Skupnosti -
SPREJELA NASLEDNJI SKLEP:
Člen 1
Obračuni francoske plačilne agencije ODARC v zvezi z izdatki, ki jih financira Evropski kmetijski sklad za razvoj podeželja (EKSRP), za proračunsko leto 2008 se s tem sklepom potrdijo.
Zneski, ki se v okviru posameznih programov za razvoj podeželja v skladu s tem sklepom izterjajo od posamezne države članice ali plačajo posamezni državi članici, vključno z zneski, ki izhajajo iz uporabe člena 33(8) Uredbe (ES) št. 1290/2005, so določeni v Prilogi.
Člen 2
Ta sklep je naslovljen na Francosko republiko.
V Bruslju, 26. novembra 2010

Labels: 4
19
6
18
15